
ŠAKIŲ RAJONO SAVIVALDYBĖS TARYBA

SPRENDIMAS

DĖL UŽDAROSIOS AKCINĖS BENDROVĖS „ŠAKIŲ VANDENYS“ ATSKYRIMO SĄLYGŲ PATVIRTINIMO IR UAB „ŠAKIŲ KOMUNALINIS ŪKIS“ DIREKTORIAUS IŠRINKIMO
2014 m. gruodžio 22 d. Nr. T-386
Šakiai


Vadovaudamasi Lietuvos Respublikos civilinio kodekso 2.96, 2.99 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos akcinių bendrovių įstatymo 20 straipsnio 1 dalies 1, 3 ir 19 punktais, 29 straipsnio 6 dalimi, 37 straipsniu ir 71 straipsniu bei atsižvelgdama į tai, kad Šakių rajono savivaldybė turi 13254756 vnt. uždarosios akcinės bendrovės „Šakių vandenys“ akcijų, kurios suteikia 100 proc. balsų, rajono savivaldybės taryba nusprendžia:


1. Atskirti nuo uždarosios akcinės bendrovės „Šakių vandenys“, įmonės kodas 174264880, buveinės adresas V. Kudirkos g. 62, Šakių m., Šakių r. sav., dalį bendrovės, kuri tęs veiklą. Šiai daliai priskirtų teisių, turto ir pareigų pagrindu įkurti naują juridinį asmenį – UAB „Šakių komunalinis ūkis“.

2. Patvirtinti uždarosios akcinės bendrovės „Šakių vandenys“ atskyrimo sąlygas (pridedama).


3. Patvirtinti tęsiančios veiklą uždarosios akcinės bendrovės „Šakių vandenys“ pakeistus įstatus (pridedama) ir naujai steigiamos UAB „Šakių komunalinis ūkis“ įstatus (pridedama).


4. Išrinkti Darių Mikelionį (asmens kodas 37104161379) UAB „Šakių komunalinis ūkis“ direktoriumi nuo UAB „Šakių komunalinis ūkis“ įstatų įregistravimo VĮ Registrų centro Juridinių asmenų registre dienos, nustatant jam mėnesinės algos pastoviosios dalies koeficientą, taikomą pagal Lietuvos Respublikos Vyriausybės 2002 m. rugpjūčio 23 d. nutarimo Nr. 1341 priedą minimaliosios algos dydžiais – 4,4 (1086,8 Eur).

5. Įgalioti rajono savivaldybės administracijos direktorių pasirašyti su Dariumi Mikelioniu darbo sutartį.

6. Įgalioti uždarosios akcinės bendrovės „Šakių vandenys“ direktorių pasirašyti uždarosios akcinės bendrovės „Šakių vandenys“ ir UAB „Šakių komunalinis ūkis“ įstatus ir įregistruoti juos bei bendrovių duomenis VĮ Registrų centro Juridinių asmenų registre.


7. Pavesti UAB „Šakių komunalinis ūkis“ direktoriui Dariui Mikelioniui ar jo tinkamai įgaliotam asmeniui visus su atskyrimu susijusius klausimus, išskyrus nurodytuosius šio sprendimo 6 punkte, įskaitant, bet neapsiribojant vykdyti perduodamo turto, teisių ir pareigų priėmimo iš uždarosios akcinės bendrovės „Šakių vandenys“ veiksmus.
Savivaldybės meras

                 

              Juozas Bertašius

